CELEX: 62011TN0623
Language: el
Date: 2011-11-30 00:00:00
Title: Υπόθεση T-623/11: Προσφυγή της 30ής Νοεμβρίου 2011 — ΡΙCO Food Sobieraj κατά ΓΕΕΑ (MILANÓWEK CREAM FUDGE)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/38
            
         Προσφυγή της 30ής Νοεμβρίου 2011 — ΡΙCO Food Sobieraj κατά ΓΕΕΑ (MILANÓWEK CREAM FUDGE)
   (Υπόθεση T-623/11)
   2012/C 32/75
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: ΡΙCO Food GmbH (Tamm, Γερμανία) (εκπρόσωπος: M. Douglas, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bogumit Sobieraj (Milanówek, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 8ης Σεπτεμβρίου 2011 στην υπόθεση R 553/2010-1·
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «MILANÓWEK CREAM FUDGE», για προϊόντα της κλάσεως 30 — Αίτηση καταχωρίσεως κοινοτικού σήματος υπ’ αριθ. 6342455
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: καταχωρισμένο υπ’ αριθ. 30522224 γερμανικό εικονιστικό σήμα που απεικονίζει αγελάδα, για προϊόντα της κλάσεως 30, καταχωρισμένο υπ’ αριθ. 30523439 γερμανικό εικονιστικό σήμα «Original Sahne Muh-Muhs HANDGESCHNITTEN HANDGEWICKELT», για προϊόντα της κλάσεως 30, καταχωρισμένο υπ’ αριθ. 30702751 γερμανικό εικονιστικό σήμα «Original Sahne Muh-Muhs HANDGESCHNITTEN HANDGEWICKELT», για προϊόντα της κλάσεως 30, καταχωρισμένο υπ’ αριθ. 30702748 γερμανικό εικονιστικό σήμα «Original Sahne Muh-Muhs HANDGESCHNITTEN HANDGEWICKELT», για προϊόντα της κλάσεως 30, καταχωρισμένο υπ’ αριθ. 30700574 εικονιστικό σήμα «SAHNE TOFFEE LUXURY CREAM FUDGE», για προϊόντα της κλάσεως 30
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του Κανονισμού 207/2009 του Συμβουλίου, καθώς το τμήμα προσφυγών ερμήνευσε κατά τρόπο εσφαλμένο τις γενικές αρχές που χάραξαν τα Ευρωπαϊκά Δικαστήρια και δεν δέχτηκε ότι υπάρχει κίνδυνος συγχύσεως μεταξύ του σήματος κατά της καταχωρίσεως του οποίου ασκήθηκε ανακοπή και της επίδικης αιτήσεως καταχωρίσεως σήματος. Παράβαση του άρθρου 76, παράγραφος 1, του κανονισμού 207/2009 του Συμβουλίου, καθώς το τμήμα προσφυγών βάσισε την απόφασή του σε πραγματικά περιστατικά που δεν επικαλέστηκαν οι διάδικοι.